stanford-oval/wikipedia huggingface dataset:
משרד הבריאות
מבנה המשרד > האגף לרפואה כללית > המרכז הלאומי לבקרת מחלות (מלב"ם)

עוסק במחקר ישומי עבור הנהלת משרד הבריאות. היחידות המרכזיות עוסקות בניהול מאגרי מידע על מחלות כגון רישום הסרטן הלאומי, ביצוע סקרים לאומיים ביניהם: סקר התנהגויות בריאותיות, סקרי תזונה, פעילות גופנית, פרסום דוחות תקופתיים על מצב בריאות האוכלוסייה, ניטור תחלואת שפעת, ניהול בנק סרומים לאומי.
מבנה המשרד > האגף לרפואה כללית > השרות הארצי לעבודה סוציאלית

מסדיר פעילותם המקצועית של העובדים הסוציאליים במשרד הבריאות באמצעות נהלים, סטנדרטים פיקוח ובקרה.
מבנה המשרד > מחיר שירותים > אגף ציוד רפואי (אמ"ר)

יחידה זו הוקמה בשנת 1993. היא מטפלת ברישוי ובפיקוח של אביזרים ומכשירים רפואיים בישראל. היא עוקבת אחר שיווק האביזרים, בוחנת את ייבואם לישראל ובייצואם למדינות אחרות. המחלקה פעילה במסגרות מקצועיות שונות במשרד הבריאות ומחוץ לו, כגון ועדות להכללת אמ"רים בסל שירותי הבריאות וועדות תקינה במכון התקנים הישראלי. במהלך שנת 2010 טיפלה היחידה בכ-8,000 בקשות יבוא חד פעמיות, מעל 2,000 בקשות ועדכונים לאישור לפי צו יבוא חופשי ומעל 50 בקשות לתרומה לרשות הפלסטינית. כמו כן טיפלה היחידה בכ-1,000 רישומים בפנקס וסייעה ליצואנים.
מבנה המשרד > מחיר שירותים > הטבות

משרד הבריאות מעניק תוספת שכר לרופאים מומחים העוברים לעבוד מהמרכז לפריפריה, אך ביטלו אפשרות זו למתמחים.
מבנה המשרד > מחיר שירותים > תעריפי אשפוז ושאר שירותים

בשנת 2006 נקבעו תעריפי אשפוז ושאר שירותים כשמחיר יום אשפוז או ניתוח נע בין 188–746,027 ש"ח. כשמחיר הזמנת אמבולנס נע בין 330–2,500 ש"ח, תלוי במרחק והאם היה עילה סבירה להזמין את האמבולנס.
מבנה המשרד > המועצה לביטוח הבריאות הממלכתי

בהוראת פרק י"א בחוק ביטוח בריאות ממלכתי הוקמה במשרד הבריאות המועצה לביטוח הבריאות הממלכתי (או בשמה המקוצר מועצת הבריאות), מועצה מייעצת בת 46 חברים לייעוץ לשר במגוון תחומים.
מבנה המשרד > ביקורת

טרם נקבעה חקיקה שתחייב רופאים להציע לבני זוג לבצע בדיקה גנטית לבדיקת אפשרות למחלות והתאמה גנטית טרם נישואים.
טרם נחקקו חקיקות המחייבות פיטורי עובדים לאחר מקרה של הפרת שמירה על סודיות רפואית, או במקרה של התעללות בחוסים מצד מטפלים/ות, אחים/יות, רופאים/ות וכו'. אף על פי שמשרד הבריאות ממשיך לקבל פניות שבועיות בנושא זה, הן מצד התקשורת והן מצד גורמים פרטיים.
טרם הוחלפו כלל מכשירי ה-CT ב-MRI בבתי החולים וקופות החולים הממשלתיים. בנוסף טרם נחקקו חקיקות שייחיבו רופאים לשלוח מטופלים לבדיקות MRI - במקרה וידרשו זאת, על-מנת להימנע מאפשרות קרינה מבדיקות ה-CT. עד היום מתעדפים קרובי משפחה של עובדי שירותי הבריאות או מקורבים לבדיקות אלו.
במאי 2023 בעקבות עומסים כבדים ולקחי משברי הקורונה מנכ"ל משרד הבריאות משה בר סימן טוב הקים ועדה לבחינת העבודה בחדרי מיון.
שרי הבריאות > סגני שרים

| תמונה | שם (תקופת חיים) | מפלגה | מפלגה | השר המכהן | תחילת כהונה | סיום כהונה | ממשלה |
| --- | --- | --- | --- | --- | --- | --- | --- |
|  | יצחק רפאל (1914–1999) |  | מפד"ל | חיים משה שפירא | 6 בנובמבר 1961 | 22 במרץ 1965 | ממשלת ישראל העשירית |
|  | יצחק רפאל (1914–1999) |  | מפד"ל | חיים משה שפירא | 6 בנובמבר 1961 | 22 במרץ 1965 | ממשלת ישראל האחת עשרה |
|  | יצחק רפאל (1914–1999) |  | מפד"ל | חיים משה שפירא | 6 בנובמבר 1961 | 22 במרץ 1965 | ממשלת ישראל השתים עשרה |
|  | ישראל שלמה בן-מאיר (1910–1971) |  | מפד"ל | חיים משה שפירא | 24 במרץ 1965 | 12 בינואר 1966 | ממשלת ישראל השתים עשרה |
|  | עבד אל-עזיז א-זועבי (1926–1974) |  | המערך מפ"ם | ויקטור שם-טוב | 24 במאי 1971 | 14 בפברואר 1974 | ממשלת ישראל החמש עשרה |
|  | שושנה ארבלי-אלמוזלינו (1926–2015) |  | המערך העבודה | מרדכי גור | 24 בספטמבר 1984 | 20 באוקטובר 1986 | ממשלת ישראל העשרים ואחת |
|  | אליעזר מזרחי (1945–) |  | גאולת ישראל | אהוד אולמרט | 25 ביוני 1990 | 13 ביולי 1992 | ממשלת ישראל העשרים וארבע |
|  | נואף מסאלחה (1943–2021) |  | העבודה | חיים רמון | 4 באוגוסט 1992 | 18 ביוני 1996 | ממשלת ישראל העשרים וחמש |
|  | נואף מסאלחה (1943–2021) |  | העבודה | יצחק רבין | 4 באוגוסט 1992 | 18 ביוני 1996 | ממשלת ישראל העשרים וחמש |
|  | נואף מסאלחה (1943–2021) |  | העבודה | אפרים סנה | 4 באוגוסט 1992 | 18 ביוני 1996 | ממשלת ישראל העשרים וחמש |
|  | נואף מסאלחה (1943–2021) |  | העבודה | אפרים סנה | 4 באוגוסט 1992 | 18 ביוני 1996 | ממשלת ישראל העשרים ושש |
|  | שלמה בניזרי (1961–) |  | ש"ס | צחי הנגבי | 13 באוגוסט 1996 | 6 ביולי 1999 | ממשלת ישראל העשרים ושבע |
|  | שלמה בניזרי (1961–) |  | ש"ס | יהושע מצא | 13 באוגוסט 1996 | 6 ביולי 1999 | ממשלת ישראל העשרים ושבע |
|  | יעקב ליצמן (1948–) |  | יהדות התורה אגודת ישראל | בנימין נתניהו | 6 באפריל 2009 | 18 במרץ 2013 | ממשלת ישראל השלושים ושתיים |
|  | צחי הנגבי (1957–) |  | הליכוד | בנימין נתניהו | 24 בדצמבר 2014 | 14 במאי 2015 | ממשלת ישראל השלושים ושלוש |
|  | יעקב ליצמן (1948–) |  | יהדות התורה אגודת ישראל | בנימין נתניהו | 19 במאי 2015 | 2 בספטמבר 2015 | ממשלת ישראל השלושים וארבע |
|  | יעקב ליצמן (1948–) |  | יהדות התורה אגודת ישראל | בנימין נתניהו | 10 בינואר 2018 | 29 בדצמבר 2019 | ממשלת ישראל השלושים וארבע |
|  | יואב קיש (1968–) |  | הליכוד | יולי אדלשטיין | 25 במאי 2020 | 13 ביוני 2021 | ממשלת ישראל השלושים וחמש |
|  | משה ארבל (1983–) |  | ש"ס | אריה דרעי | 3 בינואר 2023 | 24 בינואר 2023 | ממשלת ישראל השלושים ושבע |
מנכ"לי משרד הבריאות

| מספר | דיוקן | שם | תחילת כהונה | סיום כהונה | הערה |
| --- | --- | --- | --- | --- | --- |
| 1 |  | אברהם קצנלסון | 1948 | מרץ 1949 |  |
| 2 |  | יוסף מאיר | מאי 1949 | ספטמבר 1950 |  |
| 3 |  | חיים שיבא | דצמבר 1950 | דצמבר 1952 |  |
| 4 |  | שמעון בטיש | 1953 | ינואר 1960 |  |
| 5 |  | גדעון מר | 1956 | 1957 | בפועל |
| 6 |  | שאול זימן | 1960 | מאי 1963 |  |
| 7 |  | רפאל גז'בין | 1963 | 1971 |  |
| 8 |  | ברוך פדה | 1971 | 1974 |  |
| 9 |  | יעקב מנצ'ל | 1974 | 1978 |  |
| 10 |  | מרדכי שני | 1979 | 1979 |  |
| 11 |  | ברוך מודן | אוגוסט 1979 | 1984 |  |
| 12 |  | דן מיכאלי | 1984 | 1986 |  |
| 13 |  | תיאו דב גולן | דצמבר 1986 | דצמבר 1987 |  |
| 14 |  | יורם לס | 1988 | 1989 |  |
| 15 |  | משה משיח | 1989 | 1993 |  |
| (10) |  | מרדכי שני | 1993 | 1994 | קדנציה שנייה בתפקיד |
| 16 |  | מאיר אורן | פברואר 1995 | אוגוסט 1996 |  |
| 17 |  | גבי ברבש | 1996 | 1999 |  |
| 18 |  | יהושע שמר | 1999 | 2001 |  |
| 19 |  | בעז לב | 2000 | 2003 |  |
| 20 |  | אבי ישראלי | 2003 | 2009 |  |
| 21 |  | איתן חי-עם | יולי 2009 | מרץ 2010 |  |
| 22 |  | רוני גמזו | מאי 2010 | 2014 |  |
| 23 |  | ארנון אפק | יוני 2014 | יולי 2015 |  |
| 24 |  | משה בר סימן טוב | יולי 2015 | יוני 2020 | המנכ"ל הראשון שלא הגיע מעולם הרפואה |
| 25 |  | חזי לוי | יוני 2020 | יולי 2021 |  |
| 26 |  | נחמן אש | יולי 2021 | ינואר 2023 |  |
| (24) |  | משה בר סימן טוב | ינואר 2023 | מכהן | קדנציה שנייה בתפקיד |
ראו גם

דיני פניות ציבור בנושאים רפואיים ובריאות במשרדי מדינת ישראל
הערות שוליים

↑  מיניסטריון הבריאות יתחיל לפעול בת"א ב־15 במאי, מעריב, 18 באפריל 1948
↑  מערכת דיומא, מדד-דיומא – תקציב משרד הבריאות בעשרים השנה האחרונות, באתר "דיומא", 2 באוקטובר 2021
↑  טוויטר, באתר mobile.twitter.com
↑  אמ"ר, האתר הרשמי
↑  מענקים למקצועות במצוקה או בפריפריה. ההסתדרות הרפואית בישראל.
↑  אורית א. בראון, הממשלה סיכמה על מענקים מוגדלים לרופאים שיעברו לפריפריה, מעריב, 31 במרץ 2016
↑  יואב אבן, ‏פרסום ראשון: יבוטלו המענקים למתמחים בפריפריה, באתר ‏מאקו‏, 7 בנובמבר 2016
↑  תקציבים ותעריפים. משרד הבריאות.
↑  תעריפי אשפוז ושאר השירותים החל מ - משרד הבריאות
↑  יהודית יהב, מזמינים אמבולנס: כמה זה עולה ומתי מקבלים החזר, באתר ynet, 4 בפברואר 2005
↑  רשלנות רפואית בלידה. רשלנות רפואית.
↑  רשלנות רפואית בבדיקות קדם הריון. שאלה משפטית.
↑   עידו אפרתי, משרד הבריאות שינה כיוון: למרות פרשות ההתעללות, בתי החולים הפסיכיאטריים הפרטיים ימשיכו לפעול, באתר הארץ, 22 בדצמבר 2015
↑  פשעי משרד הרווחה. אמנון לוי בתכניתו "שומר מסך".
↑  פז שוורץ, תיעוד מזעזע: התעללות קשה בחוסים חסרי ישע במוסד "אילנית", באתר nana10‏
↑  דודו דהן, קטגוריה:התעללות בחוסים. המכון לחקר העבודה הסוציאלית.
↑  איילת רוזן, ‏מה עדיף – בדיקת CT או MRI?, באתר ‏מאקו‏, 14 במאי 2015
↑  אדריאן פילוט, על רקע המשבר במערכת: משרד הבריאות מקים ועדה לבחינת העבודה בחדרי מיון, באתר כלכליסט, 8 ביוני 2023
1 2  סגן שר הבריאות, יעקב ליצמן מסיעת יהדות התורה, ניהל את ענייני המשרד באופן שוטף
| --- | --- |
בקרת זהויות :  NLI: 987007299243505171  BnF: cb118646414 (data)  ISNI: 0000 0004 1937 052X  LCCN: n83160085  NKC: xx0112756  VIAF: 302501040   WorldCat (עם VIAF): 302501040
גני הוותיקן

| --- | --- |

 מידע כללי
 תאריך הקמה:  1279 
 בעלות:  הכס הקדוש 
 נתונים ומידות
 שטח:  23 הקטאר
 גובה ממוצע:  60 מ' 
 מיקום
 מדינה:  קריית הוותיקן קריית הוותיקן
 מיקום:  קריית הוותיקן 
 קואורדינטות:  41°54′11″N 12°27′02″E﻿ / ﻿41.903055555556°N 12.450555555556°E﻿ / 41.903055555556; 12.450555555556
 אתר רשמי
 
 
גני הוותיקן בעיר הוותיקן, הם גנים עירוניים פרטיים ופארקים המתפרשים על פני מעל למחצית המדינה. הגנים הממוקמים במערב הטריטוריה ונמצאים בבעלות האפיפיור. בגנים ממוקמים גם מספר מבני ממשל לרבות ארמון המושל וכמו כן תחנת רדיו הוותיקן.
הגנים משתרעים על פני 23 הקטאר, כמחצית משטח העיר הכולל. הנקודה הגבוהה ביותר מתנשאת לגובה של 60 מטרים מעל גובה פני הים. קירות אבן תוחמים את האזור בצפון, בדרום ובמערב. הגנים והפארקים הוקמו בתקופת הרנסאנס והבארוק ומעוטרים במזרקות ופסלים.
האפיפיור פרנציסקוס פתח את גני הוותיקן לציבור בשנת 2014. ניתן לערוך במקור סיורים מודרכים ליחידים וקבוצות בתיאום מראש, לקבוצות המונות שישה עשר אנשים משתתפים לפחות. הגנים הם גם ביתן של שמונה עשרה צלמי המריאניות הנערצות ברחבי העולם.
רקע היסטורי

על פי מסורת אבות הכנסייה, תשתית גני הוותיקן מורכבת מהעפר הקדוש שהובא מהר גולגולתא על ידי הקיסרית הלנה הקדושה כדי לאחד באופן סמלי את דמו של ישוע המשיח עם זה שנשפך על ידי אלפי נוצרים מוקדמים, שמתו בשנת הרדיפות של הקיסר נירון קיסר אוגוסטוס.
הגנים מתוארכים לתקופות ימי הביניים, כשבתחילה הורכבו בעיקר ממטעים וכרמים שהשתרעו מצפון לארמון האפיפיור. בשנת 1279, העביר האפיפיור ניקולאי השלישי (ג'ובאני גאטנו אורסיני, 1277–1280) את מקום מגוריו חזרה לוותיקן מארמון הלטראן וסגר אזור זה בחומות האבן.
האתר עוצב מחדש באופן נרחב בתחילת המאה ה-16, במהלך שלטונו של האפיפיור יוליוס השני. העיצוב המקורי של דונאטו ברמנטה פוצל אז לשלושה מתחמים חדשים המרכיבים יחד את מבנה הגנים הנוכחי.
קורטיל דל בלוודר או חצר בלוודר היא מתחם סגור ומוארך המחבר את ארמון הוותיקן עם וילה בלוודר באמצעות מערכת מורכבת של מדרגות וטרסות. גרם המדרגות הלוליינינות הידוע של ברמנטה ממוקם בחצר זו.
לצד חצר בלוור, נמצא מתחם הביבליוטקה והדלה פיגנה ("האצטרובל"). כלל המתחמים מהווים מופת של אדריכלות הנוף בתקופת הרנסאנס.
בשנת 1921 פרצה שריפה בחלל המרכזי של בזיליקת לורטו והרסה פסל של מריה הבתולה, הידוע בשם הגבירה מלורטו. פסל חדש הוזמן על ידי האפיפיור פיוס ה-11 ב-1922. הפסל החדש גולף מארזי לבנון מגני הוותיקן. הפסל, שתוכנן על ידי אנריקו קוואטריני ונצבע על ידי ליאופולדו סלאני, הוא עדיין אחד מהנערצים ביותר כיום בבזיליקת לורטו.
מאז סוף 2014, מוזיאוני הוותיקן ומנהלת השירותים הטכניים של מחוז מדינת הוותיקן מנהלים את פרויקט השיקום והשימור של חפצי אבן שונים בגנים הנושאים ערך היסטורי ואמנותי משמעותי. צוותי השיקום משחזרים פריטים ומבצעים פעולות תחזוקה מתמשכות למניעת שחיקה. במהלך שנת 2017, התבצע מחקר מעמיק על ידי צוות השיקום כדי לבחון פרטיקטות אקולוגיות לשימור החפצים. כים, נעשה שימוש בצמחים כמו אורגנו וטימין, בין השאר, לצורכי הדברה ושימור.
הגנים מכילים מערך אקלקטי של מבנים ומונומנטים הכוללים ביצורים מימי הביניים ושלל מבנים מהמאה ה-9 ועד היום, הממוקמים בין ערוגות פרחים ססגוניות, מדשאות ירוקות ואף חלקת יער תחומה. במקום ניצבות מזרקות המספקות אפקט צינון לגנים, פסלים ואף עץ זית שנתרם על ידי ממשלת ישראל.
פטרונית הגנים

האפיפיור פיוס ה-11 הגדיר את הקדושה תרז מליסיו הידועה בכינוי "הפרח הקטן" כפטרונית הרשמית של הגנים ב-17 במאי 1927. באותה שנה נבנתה קפלה קטנה שהוקדשה לה בתוך הגנים ליד חומות לאונין.
גלריה

חלק מגני הוותיקן
מזרקת הנשר"פונטנה דל'אקילון" בגני הוותיקן
אנדרטת הצלב הארמני (חצ'קר) בתוך גני הוותיקן
גני הוותיקן
ארמון מחוז מדינת הוותיקן
גני הוותיקן
לקריאה נוספת

Nichols, Fiona (1 באוגוסט 2006). Rome and the Vatican. New Holland Publishers. pp. 85–. ISBN 978-1-84537-500-3. נבדק ב-4 במרץ 2010. {{cite book}}:  (עזרה)(הקישור אינו פעיל, May 2024)
Ricci, Corrado. "Vatican: Its History Its Treasures" Contributor Ernesto Begni. copyright 2003 Published by Kessinger Publishing, מסת"ב 0-7661-3941-7, מסת"ב 978-0-7661-3941-1
הערות שוליים

↑  "Visiting the Vatican Gardens - How to book, what to see".
↑  "Guided tour of the Vatican Gardens for individuals and groups". vatican.va.
1 2  "MO Plants: Vatican Gardens". copyright 2006 MoPlants.com]. אורכב מ-המקור ב-8 במרץ 2012. {{cite web}}:  (עזרה) Archived: March 8, 2012.
↑  Patron saint of archaeologists
1 2  "Al Pellegrino Cattolico: The Vatican Gardens". copyright 2008 Al Pellegrino Cattolico s.r.l. Via di Porta Angelica 81 (S.Pietro) I - 00193 Roma, Italy. אורכב מ-המקור ב-13 באפריל 2008. נבדק ב-21 בנובמבר 2008. {{cite web}}:  (עזרה)
↑  "Official Vatican City State Website: A Visit to the Vatican Gardens". copyright 2007–08 Uffici di Presidenza S.C.V. אורכב מ-המקור ב-21 באוגוסט 2008. נבדק ב-21 בנובמבר 2008. {{cite web}}:  (עזרה)
1 2  "Vatican Gardens". copyright 2008 Cooperativa IL SOGNO, Viale Regina Margherita, 192 – 00198 ROMA. אורכב מ-המקור ב-2 בנובמבר 2016. נבדק ב-21 בנובמבר 2008. {{cite web}}:  (עזרה)
↑  צוות האתר, גני הוותיקן, באתר הוותיקן 2024, ‏2024-05-05
↑  "Vatican Gardens – Discover the Most Beautiful and Secret Gardens in the World". Rome.us. 2 במרץ 2022. נבדק ב-17 במאי 2022. {{cite web}}:  (עזרה)
↑  "The restoration of the works of the Vatican Gardens". www.museivaticani.va (באנגלית). נבדק ב-2019-11-25.
↑  Rizzi, Cinzia (2017-10-04). "Il lifting ecosostenibile dei Giardini Vaticani". euronews (באיטלקית). נבדק ב-2019-11-25.
↑  Hofmann, Paul (6 ביולי 1997). "Glorious Gardens of the Vatican". The New York Times. נבדק ב-1 במרץ 2013. {{cite news}}:  (עזרה)
| --- | --- |
בקרת זהויות :  GND: 4654037-4  VIAF: 304910612   WorldCat (עם VIAF): 304910612 
הקיסרית הלנה הקדושה מקונסטנטינופול נושאת את הצלב האמיתי ומניחה את התשתית לגנים באמצעות העפר הקדוש מגבעת הגולגולתא.
הפרח הקטן, תרז הקדושה מליזייה היא הפטרונית הרשמית של הגנים.
אבן חול קוקונינו

| --- | --- |
סלע "הפעמון" בסדונה באריזונה. חלקו העליון הוא אבן חול קוקונינו
סלע "הפעמון" בסדונה באריזונה. חלקו העליון הוא אבן חול קוקונינו
 תכונות
 סוג:  תצורה
 גיל:  פרם תיכון  280–275 מיליון שנה לפני זמננו PreЄ Є O S D C P T J K Pg N     
 ליתולוגיה:  אבן חול קוורצית דקת גרגיר ממוינת היטב
 קרויה על שם:  רמת קוקונינו באריזונה
 השם נקבע על ידי:  נלסון דרטון ב-1910
 מיקום
 אזור:  רמת קולורדו
 מדינה:  ארצות הברית
 תת-יחידות:  פרט קייב ספרינג ופרט הארדינג פוינט
 יחידת סלע מתחת:  תצורת הרמיט
 יחידת סלע מעל:  תצורת טורוויפ, אבן גיר קאיבאב
 עובי:  משתנה באזורים שונים מ-154 מטרים בדרום מזרח ועד 45 מטרים במערב
אבן חול קוקונינו (באנגלית: Coconino Sandstone) היא תצורה גאולוגית של סלעי משקע קשים יוצרת צוקים בגוון חום עד לבן מהפרם התיכון שמקורה בדיונות חול מאובנות. התצורה נחשפת בחמש ממדינות ארצות הברית: בנבדה, בצפון אריזונה, בדרום מזרח קליפורניה בדרום יוטה, ובדרום מערב קולורדו כחלק מהאזורים הפיזיוגרפיים של רמת קולורדו ופרובינציית אגן ורכס בארצות הברית. תצורה זו יוצרת אחת משכבות הסלע העליונות בשתי הגדות של הגרנד קניון. יחידת סלע זו מכונה "קוורציט קוקונינו" (Coconino Quartzite) בדרום מזרח קליפורניה.
היסטוריה של המחקר

השם נקבע על ידי הגאולוג האמריקני נלסון דרטון (Nelson Horatio Darton‏; 1865–1948) ב-1910 על שם רמת קוקונינו, השוכנת מדרום לגרנד קניון במחוז קוקונינו באריזונה. את השם לרמה טבע חוקר הטבע האמריקני קלינטון מריאם (Clinton Hart Merriam‏; 1855–1942) ב-1892 לשטח שבין מחנה בס (Bass Camp) לנקודת קוקונינו (Coconino Point), שתי נקודות תצפית על השפה הדרומית של הגרנד קניון. קוקונינו היא מילה בשפת השבט האינדיאני הוואסופאי (Havasupai) שפירושה "מעט מים", ואכן האזור צחיח למדי ויורדים בו בממוצע בין 250 ל-300 מ"מ גשם לשנה. אין בו כמעט מקורות מים גלויים משום שהמים מחלחלים באבן הגיר הנקבובית, השייכת לתצורת אבן גיר קאיבאב המכסה את מרבית הרמה.
במאמר שבו הגדיר דרטון את אבן חול קוקונינו הוא לא קבע מיקום מייצג לתצורה. דרטון גם הגדיר את אבן חול קוקונינו כתצורה האמצעית ב"חבורת אוברי" (Aubrey Group), יחידה סטרטיגרפית שקיומה בוטל אחר-כך. גיל התצורה נקבע על ידי הגאולוג האמריקני לווי נובל (Levi Fatzinger Noble‏; 1882–1964) בשנת 1923. הגבולות הגאוגרפיים נקבעו על ידי גילולי (Gilluly) וג'ון ריסייד (John Bernard Reeside‏; 1889–1958). התצורה עברה בחינה מחדש על ידי הגאולוגים אדווין מקיי (Edwin Dinwiddie McKee‏; 1908–1984) ב-1938 ווינטרס (Winters) ב-1963. ב-1982 ביצע וורן המילטון (Warren Bell Hamilton) בחינה מחודשת ובחינה של התצורה. ב-1990 קבע רון בלייקלי (Ron Blakey) את גבולות התצורה ואת החלוקה של התצורה לפרט הרדינג פוינט (Harding Point Member) ופרט אבן חול קייב פוינט (Cave Point Sandstone Member). ב-1991 ביצעו הגאולוגים ג'יימס סוראוף (James E. Sorauf) וג'ורג' בילינגסלי (George H. Billingsley) סקירה של התצורה.
תיאור

התצורה נוצרה לפני כ-280 מיליון שנים כאשר האזור הפך צחיח ודיונות חול עשויות קוורץ פלשו לתוך המדבר המתפשט ויצרו אזור נרחב של ימת חול (או גם אֶרְג) שגבולו הדרומי היה במדינת אריזונה של ימינו וגבולו הצפוני היה בקנדה. רוחות שנשבו עיצבו את צורת הדיונות. הדיונות התאבנו כאשר חדרו לתוכן תמיסות של קלציט וסיליקה ממי התהום ששימשו כחומר מילוט. את צורתן המאובנת של הדיונות ניתן היה לראות בעיקר בשכבה העליונה של התצורה כשכיוונן דרומה, דבר המעיד על כך שהרוח נשבה אז בעיקר מצפון לדרום. תנאי המדבר שיצר את תצורת אבן חול קוקנינו נמשכו בין 5 ל-10 מיליון שנים.
חלק מתצורת קוקונינו, בעיקר בגבול המזרחי של התצורה, מילאה בבוץ סדקים של תצורת הרמיט עליה היא שוכבת תוך אי התאמה. על תצורה זו שוכבות, תוך אי התאמה, תצורת טורוויפ או תצורת אבן גיר קאיבאב.
תצורת הסלע בולטת במיוחד בדרום מזרח יוטה, אזור שבו ניתן לצפות בה בכמה פארקים ומונומנטים לאומיים, כולל הפארק הלאומי ציון, הפארק הלאומי קפיטול ריף, קמר סן רפאל והפארק הלאומי קניונלנדס. ניתן לצפות בה גם בפארק הלאומי גרנד קניון שם היא יוצרת שכבת צוקים עבה שגונה לבן זהוב עד גוון שמנת בסמוך לשפת הקניון.
בדיונות החול המאובנות ניתן לראות תבניות שיכוב צולב של גרגירי קוורץ מעוגלים, ממוינים היטב ונטולי ברק דבר המוכיח שמקורם בשחיקה רוחית. מים הנושאים גרגירי חול מסיעים אותם לאט יותר ועקב כך גורמים לפחות שחיקה. כמו כן יש בתצורה כמויות קטנות של פצלת שדה אשלגנית. מבנים שונים בתצורה מעידים על פעילות הרוח שיצרה את הדיונות: עקבות מאובנות של בעלי חיים דמוי לטאות ומה שנראה כמו עקבות של רב-רגליים ועקרבאים, גלונים, שיכוב צולב, סימני גלישה סיבובית (slump marks) וגומות שנוצרות מטיפות גשם.
עובי התצורה משתנה באזורים שונים משכבת צוקים בעובי 154 מטרים בדרום מזרח, והיא הולכת ונעשה דקה יותר כלפי צפון מערב שם עובייה 122 מטרים ועוד יותר כלפי מערב שם מגיע עובייה ל-45 מטרים.
פגיעת מטאוריט באבן חול קוקונינו כפי שאירעה במכתש המטאור באריזונה יצרה לכאטליריט (זכוכית סיליקה) כמו גם קואסיט וסטישהוביט (פולימורפים של סיליקה (SiO2) הנוצרים כאשר מופעל לחץ גבוה מאוד, כמו בעת פגיעת מטאוריט).
מקומות שבהם נחשפת אבן חול קוקונינו

תצורת אבן חול קוקונינו נחשפת במקומות הבאים:
אגן בלק מסה (Black Mesa Basin)
פרובינציית אגן ורכס
אגן סלטון (Salton basin)
פרובינציית רמת סלעי המשקע (Plateau sedimentary province)
פרובינציית האגן הגדול (Great Basin province)
אבן חול קוקונינו נחשפת בפארקים הבאים (רשימה חלקית):
הפארק הלאומי גרנד קניון
הפארק הלאומי ציון
הפארק הלאומי קפיטול ריף
המונומנט הלאומי גרנד סטיירקייס-אסקלנטה
בריאתנות ובעיית אבן חול קוקונינו

בריאתנות היא מערכת אמונות שלפיהן היקום, כדור הארץ, החיים והאדם נבראו על ידי אלוהים, אשר ביהדות, בנצרות ובאסלאם מזוהה עם האל המונותאיסטי. המונח העברי נטבע כתרגום של המונח האנגלי Creationism, שנכנס לראשונה לשימוש בארצות הברית בשנות ה-20 של המאה ה-20, בעיקר בקרב נוצרים, לציון אמונה בבריאת יקום בן כמה אלפי שנים על פי הפשט של ספר בראשית. העמדה הבריאתנית הדתית-שמרנית ביהדות מבוססת על פשט המקרא, ובנצרות גם על הברית החדשה. לפי עמדה זו נברא כל היקום על ידי אלוהים בשישה ימים, לפני מעט פחות מ-6,000 שנה (על פי הלוח היהודי המקובל) או לפני מעט יותר מ-6,000 שנה (על פי הספירה הנוצרית המקובלת).
הגאולוגיה של הגרנד קניון משתרעת על פי המדע המקובל על פני 2 מיליארד שנים, והמדענים מחלקים את שכבות הסלע הנחשפות בקניון לשלוש קבוצות עיקריות: סלעי יסוד מהפרקמבריון, חבורת העל של הגרנד קניון, סדרה של תצורות גאולוגית שעברו הטיה בזווית של 15° עקב העתק, ומעליה שכבות סלעי המשקע מחבורת טונטו ועד תצורת אבן גיר קאיבאב מהפלאוזואיקון המונחות פחות או יותר אופקית.
לבריאתנים יש הסבר שונה לגמרי לתקופת ודרך היווצרות השכבות. כמו שתיאר סטיב אוסטין (Steve Austin), גאולוג מהמכון למחקר הבריאה (Institute for Creation Research), בספרו "גרנד קניון: יד זיכרון לקטסטרופה" (“Grand Canyon: Monument to Catastrophe”) כדלהלן: שכבת סלעי היסוד נבראו על ידי אלוהים ישירות בתחילת שבוע הבריאה. הקבוצה השנייה: חבורת העל של הגרנד קניון נוצרה בהשקעה באגן ימי ופעילות טקטונית באמצע שבוע הבריאה. שתי קבוצות אלו היוו את פני כדור הארץ כאשר התרחש המבול שממנו ניצל רק נח והדיירים האחרים ששכנו בתיבת נח. ואז תוך השנה שבה היו כל פני כדור הארץ מכוסים במים הושקעו תוך ימים כל השכבות של הקבוצה השלישית מהפלאוזואיקון (כולל אבן חול קוקונינו).
להוכחות טענותיהם מצביעים הבריאתנים על העובדה שאכן מרבית שכבות הסלע מהפלאוזואיקון הושקעו בסביבה ימית. אבן גיר, כמו בתצורת רדוול או באבן גיר קאיבאב למשל, נוצרת רק בסביבה ימית, כמו כן מוצאים מאובנים של בעלי חיים ימיים בשכבות אלו.
יש רק בעיה אחת במודל זה, אבן חול קוקונינו.
לפי כל הסימנים נוצרה תצורת אבן חול קוקונינו, השוכנת בין שתי תצורות שנוצרות בים, על פני היבשה מהתאבנות דיונות, והסכמה להשערה זו מכשילה את תאוריית המבול. משום כך, דוחים בריאתנים את ההשערה המקובלת על דרך היווצרות אבן חול קוקנינו וטוענים כי גם היא נוצרה בים.
משום כך חלק גדול מהמאמרים המופיעים ברשת האינטרנט והמוקדשים לתצורת אבן חול קוקונינו נכתבו על ידי בריאתנים ובהם הם מתפלמסים עם ההוכחות לכך שסביבת ההיווצרות הייתה יבשתית ולא ימית, או על ידי גאולוגים מן השורה המפריכים את טיעוניהם.
הערות שוליים

1 2  A reconnaissance of parts of northwestern New Mexico and northern Arizona
↑  הגאולוגים מקבצים את שכבות הסלעים ליחידות ליתוסטרטיגרפיות (יחידות סלע) הקרויות פרטים (באנגלית members) המוכלות בתוך תצורות (formations) המקובצות לחבורות (groups).
↑  Grand Canyon Place Names
1 2 3  htm Coconino Sandstone
↑  Coconino Sandstone
↑  Shock metamorphism of the Coconino sandstone at Meteor Crater.
↑  I, Shock Metamorphism of the Coconino Sandstone at Meteor Crater, Arizona; II, The Specific Heat of Solids of Geophysical Interest.
↑  על הנושא ניתן לקרוא בהרחבה ב-Steven Newton ,The Coconino's starring role in the creationist-geologist battle
↑  Dr. Andrew Snelling, and Dr. Steven Austin, Startling Evidence for Noah’s Flood
↑  John Whitmore, Seven Misconceptions about the Coconino Sandstone, Grand Canyon, Arizona
↑  John D. Morris, The Coconino Sandstone: A Flood or a Desert?
↑  Timothy K. Helble, Sediment Transport and the Coconino Sandstone: A Reality Check on Flood Geology
↑  Greg Neyman, Coconino Sandstone (Startling Evidence for Noah's Flood)
| --- | --- |
בקרת זהויות :  NLI: 987007566186705171  LCCN: sh95009571 
אבן חול קוקונינו במפל במאדי קריק ביוטה
תצפית על חלקו העליון של הגרנד קניון. לפי הסדר: אבן גיר קאיבאב (צוקים), תצורת טורוויפ (מדרון), אבן חול קוקונינו (צוקים), תצורת הרמיט (מדרון)
היום הראשון לבריאה. איור של גוסטב דורה.
תצורת טורוויפ

| --- | --- |
שכבות הסלע של תצורת טורוויפ בפארק הלאומי גרנד קניון באריזונה
שכבות הסלע של תצורת טורוויפ בפארק הלאומי גרנד קניון באריזונה
 תכונות
 סוג:  תצורה
 גיל:  שלהי הפרם תחתון  273–270 מיליון שנה לפני זמננו PreЄ Є O S D C P T J K Pg N     
 ליתולוגיה:  אבן גיר משובצת מאובנים, צור, דולומיט, אבן טין, אבן חול, פצלים וגבס
 קרויה על שם:  עמק טורוויפ (Toroweap valley) שבו זורם ערוץ טורוויפ (Toroweap Creek), ערוץ נחל הנשפך לקולורדו
 השם נקבע על ידי:  אדווין מקיי (Edwin Dinwiddie McKee‏; 1984-1906) ב-1938
 מיקום
 אזור:  רמת קולורדו
 מדינה:  ארצות הברית
 תת-יחידות:  פרט סליגמן, פרט קניון בריידי ופרט וודס רנץ'
 יחידת סלע מתחת:  אבן חול קוקונינו
 יחידת סלע מעל:  אבן גיר קאיבאב
 עובי:  משתנה באזורים שונים מ-41 מטרים במזרח ועד 117 מטרים במערב
תצורת טורוויפ (באנגלית: Toroweap Formation) היא תצורה גאולוגית של סלעי משקע קשים יוצרת מדרונות וצוקים בגוון אפור או אדמדם משלהי הפרם התחתון (לפני 270-273 מיליון שנים), שהורבדה בים רדוד. התצורה נחשפת בשלוש ממדינות ארצות הברית: במזרח מרכז נבדה, בצפון אריזונה ובדרום יוטה, כחלק מהאזור הפיזיוגרפי של רמת קולורדו בארצות הברית. תצורה זו יוצרת את המדרון בגוון כהה בין הצוקים הבהירים אבן חול קוקונינו שמתחתיה והצוקים בגוון שמנת מעליה של אבן גיר קאיבאב, שכבת הסלע העליונה בשתי הגדות של הגרנד קניון.